Vorrede. 
böte / wären ſie zu folgen willig / und möchten alſo dardurch viel erhalten und errettet werden / welches dann in 
feinem Weg wider die Apothecker waͤre / ſondern vielmehr mit ihnen und den Medicis daran / kaͤmen deſto öff- 
ter und konnten die Artzneyen viel ringeribezahlen / und wurden die Doctores Medici dadurch gefuͤrdert / in dem 
fie deſto öffter und lieber zu den Krancken beruffen wurden / wie ich ſolches dann viel Jahr zu Heidelberg und 
anderswo auch in den Heerzuͤgen in den Kriegslaͤgern mit der That erfahren / als der ich auſſerhalb Thertack 
und Methridat wenig Compofita gebraucht / ſondern in meiner Practick mich den mehrenthell mit bekandten 
hielaͤndiſchen und auch fremden Kräutern und Simplicien / die doch in unſerm Lufft gewachſen / beholffen und 
vielmehr damit ausgericht / die Euren auch geſchwinder und glücklicher geendet / dann mit den auslaͤndiſchen 
Stuͤcken / und den vermiſchten Artzneyen darinn ſolche gehn / hab doch keinem Apothecker damit einigen Schar 
den gethan / wie fie mir deſſen noch zu Heidelberg und anderswo Zeugnuß geben / und auch bekennen muſſen / 
daß ihre Apothecken beſſer und deſto mehr beſucht worden / dann ein kleiner Gewinn und derſelbe offt / bringt 
mehr Nutz / als ein groſſer der Schaden thut / und die Leit abſchröcket und vor den Kopff ſtoſſet. Ja es bekla⸗ 
gen ſich die Apothecker höchlich der vielen und groſſen Compofitionen / die fie mit groſſem Koſten hauffig ma⸗ 
chen muͤſſen / darnach wenig und ſelten gebraucht werden / die fie hernachmals mit ihrem groſſen Schaden hin⸗ 
weg ſchuͤtten muͤſſen. Derwegen waͤr es rahtſamer / daß die Potentaten / Churfuͤrſten und Herzen / die uͤbri⸗ 
gen Compofira, deren man nach eines jeden Orts Gelegenheit entbaͤhren konte / abſchaffen / und die Verord⸗ 
nung dagegen thaͤten / daß die Apothecken mit allerhand guten Kraͤutern Wurtzeln und andern Simpliclen 
verſehen waͤren / alſo daß die gebraͤuchlichſten Compoſita jährlichen neben den Simplicien abgiengen / dadurch 
wurden die Apothecken gut / die Doctores Medici deſto mehr beſucht / und dem gemeinen Nutz ſehr darmit ge⸗ 
dient / ſo koͤnnten auch die Juden / Barbierer / Baderknecht / Zahnbrecher / Spinnenfreſſer und dergleichen Lande 
fahrer / die ſich des Artzneyens frevenlicher Weiß unterſtehen / und viel Leut verderben / deſto leichter abgeſchafft 
werden / indem man die Krancken und das gemeine Volck mit gemeinen Kräutern und Simpliclen curtren 
wurde / die ſonſt durch den uͤbermaͤßigen Gebrauch der Compoſiten oder der Freinden vermiſchten Artzneyen 
vertreiben und von der Artzney abgeſchreckt werden / und aus Unverſtand die Juden / Paracelſiſten und deren⸗ 
gleichen Huͤmpeler und Haͤckenaͤrtzt / nohtwendig muͤſſen beſuchen / daß alſo die rechte und wahre Kunſt der 
Artzney ſamt ihren Aertzten und den Apothecken bey maͤnniglich / ſonderlich aber bey dem gemeinen Mann / gar 
in Verachtung kommen / welcher Unraht durch die obgemeldte Mittel wol koͤnte verhindert werden. 
Daß nun Durchleuchtigſter Hochgebohrner Fuͤrſt / gnaͤdigſter Herz / auch Durchleuchtige Hochgebohrne 
Fuͤrſten / und G. G. Herꝛen / ich die Kräuter und Gewaͤchs / fo in unſerm Teutſchland von ſich ſelbſt fo wol als 
durch die Pflantzung in unſerm Lufft wachſen / vor anderer Nationen Kräuter und Gewaͤchs ruͤhme / ſollen 
E. F. G. G. G. mich gnaͤdigſt nicht verdencken / ſintemal ich aus langwieriger Erfahrung befunden / daß dieſel⸗ 
ben unſerer Natur und Complexion / als die wir in gleichem Cly mate gebohren und aufferzogen / viel gemaͤſſer 
und annehmlicherſſind / auch ihre Wuͤrckung beſſer und kraͤfftiger erzeigen / als die Auslaͤndiſchen viel genandte 
Simylicien / die man aus Arabien / Indien und aus der neuen Welt bringet / ſintemal die unſern mit unſern 
Coͤrpern eine natürliche Einhelligkeit / Conſens und Sympathiam mit einander haben / wie das Gegenſpiel 
aber von dem Gebrauch der Außlaͤndiſchen Simplicien handgreifflich geſpuͤhret wird / wie dann ſolches viel 
herꝛlicher und gelehrter hocherfahrner Medici mit mir bezeugen muͤſſen. Es halten aber gleichwoletliche wider 
dieſe Meinung das Gegenſpiel fuͤr mit den Außlaͤndiſchen Arabiſchen und Indianiſchen Specereyen und Ge⸗ 
wuͤrtz / daß wir dieſelben zu vielen Leibs ⸗Gebrechen und Kranckheiten faſt heilſam und nuͤtzlich befinden / ſeyen 
gleichwol eben fo wol Außlaͤndiſche Simpllcien als die andern Artzneyen / die auß den obgemeldten Landſchaff⸗ 
ten gebracht werden / und habe doch nie jemanden fo dieſelben mäßig und zu gebuͤhrenden Kranckheiten ge⸗ 
braucht / je einigen Schaden darvon bekommen. Darauf iſt die Antwort / daß dieſelben durch den langwier⸗ 
gen täglichen Gebrauch in unſern täglichen Speiſen unſer Natur von Jugend auff alfo gewohnet und ange⸗ 
nommen / daß fie dardurch auch in ein Sy mpathiam und Conſens gerathen / gleichfalls als wann dieſelben un« 
der unſerm Clymate gewachſen wären / welches weit eine andere Meinung mit den Auslaͤndiſchen Artzneyen 
hat / dann ob gleichwol derſelben etliche auch vor vielen Jahren mit andern Specereyen aus fremden Nationen 
zu uns gebracht worden ſeynd / wie noch heutigs Tags / fo ſeynd fie aber nicht alſo im täglichen gemeinen Ge⸗ 
brauch wie die Specereyen / dann etwan ein Menſch zwantzig / dreißig / ja auch viertzlg biß ins fuͤnfftzig Jahr alt 
wird / der ſein Lebenlang nie ein Graͤnchen derſelben Stuͤck verſucht hat / wann dann deren einer in ein Schwach⸗ 
heit faͤlt / von Stund an gibt man ihm ein Indianiſche Artzney ein / die fein Natur nie gewohnet / und deren 
vielmehr zuwider iſt / dann ſie ihm nützlich oder zu feiner Geſundheit fuͤrderlich ſeyn kan / ja es wird bißweilen 
ein Krancker viel ſchwaͤcher darvon / ſintemal da ein Antipathia und widerwaͤrtiger Conſens iſt / zwiſchen der 
Natur und Complexion des Menſchens und der Artzney / alſo daß ihm die Artzney mehr ſchaden thut / dann 
ihme nutz it / wie die tägliche Erfahrung bezeuget / dann wie wir des Leibe halben einer andern Art und Tem⸗ 
perament ſind / weder die Araber / Indianer und andere Auslaͤndtſche Völker, alſo hat GOtt der HErꝛ uns 
ſere Kraͤuter und Artzney auch temperirt auff unſern Leib und auff deſſelben Eigenſchafſt und Qualltaͤten / glel⸗ 
cherweiß wie auch alle unſere Speitz und Getraͤnck / daß fie eben dasjenige würden in unſern Leibern / das bey 
den Auslaͤndiſchen ihre Kraͤuter / Artzney / Speiß und Traͤnck thun und vollbringen: Deſſen nun viel Trem⸗ 
pel zu geben iſt unvonnoͤthen / ſintemal auch ein jeder Verſtaͤndiger aus geringen Dingen ſolches leichtlich ab⸗ 
nemmen und verſtehen mag. Hab alſo gnaͤdigſter Fuͤrſt und Herr auch G. G. Fuͤrſten und Herzen ſolches wie 
biß daher gemeldet / maͤnniglich und ſonderlich unſerem lieben Vatterland zum beſten wollen andeuten / nicht 
daß ich fie von der Artzney abſchrecken wollen / ſondern fie vielmehr darzu anzureitzen / daß fie dieſelben deſto lie» 
ber gebrauchen / und das mit geringerem Koſten durch unfere Kräuter und Gewaͤchs koͤnten zuwegen bringen / 
und ſtehet derowegen auch den Reichen und einem jeden frey / ſo fie den Koſten darauff wenden wollen / und 
ihren Leib daran wagen / daß fie ihnen mögen aus Arabia / Calecuth und andern außlaͤndiſchen Landſchaff⸗ 
ten helffen laſſen. 
Daß 
